
47. Stpn-241/15-
[bookmark: _GoBack]			
U   I M E   R E P U B L I K E   H R V A T S K E

R J E Š E N J E

	Trgovački sud u Zagrebu, po sucu pojedincu Nevenka Siladi Rstić, odlučujući o prijedlogu podnesenom od strane dužnika HIDROELEKTRA NISKOGRADNJA d.d. za graditeljstvo, Zagreb, Capraška 6, OIB: 78260296240, za sklapanjem predstečajne nagodbe između dužnika i njegovih vjerovnika, dana 13. veljače 2017. godine

r i j e š i o   j e

I. Postupak se nastavlja.

II. Odbacuje se prijedlog predlagatelja, dužnika HIDROELEKTRA NISKOGRADNJA d.d. za graditeljstvo, Zagreb, Capraška 6, OIB: 78260296240, za sklapanjem predstečajne nagodbe između dužnika i njegovih vjerovnika. 

Obrazloženje

	Dužnik je ovome sudu podnio prijedlog za sklapanjem predstečajne nagodbe, temeljem odredbe čl. 66. Zakona o financijskom poslovanju i predstečajnoj nagodbi (NN 108/12, 144/12, 81/13, 112/13, dalje: ZFPSN)
	Ovaj je sud rješenjem posl.br. Stpn-241/15-5 od 14. prosinca 2015. , te dopunskim rješenjem posl. br. Stpn-241/15-11 od 30. prosinca 2015. prekinuo postupak povodom prijedloga dužnika, a  nakon što su navedeno predložili vjerovnici predstečajne nagodbe i to postupak prekinuo pozivom na odredbu čl. 12. i 213. st .1 ZPP-a (NN 53/91, 91/92, 112/99, 88/01, 117/03, 88/05, 2/07 – Odluka USRH, 84/08, 96/08 – Odluka USRH, 123/08 – ISPR., 57/11, 148/11 – proč. tekst, 25/13) a u svezi s čl. 66. st. 15. ZFPSN-a i to do okončanja upravnih sporova pred Upravnim sudom u Zagrebu povodom upravnih tužbi vjerovnika predstečajne nagodbe koji su podnijeli upravne tužbe kako slijedi: 1. MOBILITI d.o.o., Zagreb, Vlaška 67, OIB: 45584773030, protiv rješenja Ministarstva financija, Samostalnog sektora za drugostupanjski upravni postupak KLASA UP/II-423-01/15-01/301, UR. BR: 513-04/15-2 od 17. travnja 2015. godine; 2. GRAMIKO d.o.o., Sesvete, Međugorska 11, OIB: 17249961347, protiv rješenja Ministarstva financija, Samostalnog sektora za drugostupanjski upravni postupak KLASA UP/II-423-01/15-01/298, UR. BR: 513-04/15-2 od 17. travnja 2015. godine; 3. Obrtnik Ivica Zmiša, vl. obrta za autoprijevoz i trgovinu, Moravče, Prigorska 26, OIB: 56483927234, protiv rješenja Ministarstva financija, Samostalnog sektora za drugostupanjski upravni postupak KLASA UP/II-423-01/15-01/302, UR. BR: 513-04/15-2 od 17. travnja 2015. godine; 4. Obrtnik Marija Frljak, vl. obrta Autoprijevoz Frljak, Donja Zelina, Donja Drenova 1/C, OIB: 12688466319, protiv rješenja Ministarstva financija, Samostalnog sektora za drugostupanjski upravni postupak KLASA UP/II-423-01/15-01/294, UR. BR: 513-04/15-2 od 17. travnja 2015. godine; 5. KAMENOLOM GORJAK d.o.o., Gornje Jelenje, Gornje Jelenje bb, OIB: 70092623710, protiv rješenja Ministarstva financija, Samostalnog sektora za drugostupanjski upravni postupak, KLASA UP/II-423-01/15-01/316, UR. BR. 513-04/15-2 od 27. travnja 2015. godine.
Navedena rješenja o prekidu postala su pravomoćna dana 5 .veljače 2016 kada su potvrđena rješenjem Visokog trgovačkog suda RH br. Pž-251/16.
Uvidom u na web stranice FINE (javna objava, predstečajne nagodbe) za navedenog dužnika utvrđeno je da su u međuvremenu donesene odluke- Presude Upravnog suda u Zagrebu povodom upravnih tužbi gore navedenih vjerovnika  uvidom u koje presude je utvrđeno da su istima poništena rješenja Ministarstva financija Republike Hrvatske, Samostalnog sektora za drugostupanjski upravni postupak koje drugostupanjsko tijelo je odbilo žalbe gore navedenih vjerovnika  podnesene na rješenje nagodbenog vijeća temeljeno na odredbi čl. 60. ZFPSN-a.

Konkretno:
- presudom Upravnog suda u Zagrebu posl. br. Usl-2067/15-13 od 9. lipnja 2016 po upravnoj tužbi MOBILITI d.o.o. poništeno je rješenje Ministarstva financija, Republike Hrvatske, Samostalnog sektora za drugostupanjski upravni postupak, KLASA UP/II-423-01/15-01/301, UR. BR: 513-04/15-2 od 17. travnja 2015. godine
- presudom Upravnog suda u Zagrebu posl. br. Usl-2066/15-13 od 9. lipnja 2016 po upravnoj tužbi GRAMIKO d.o.o., Sesvete, poništeno je rješenje Ministarstva financija, Republike Hrvatske, Samostalnog sektora za drugostupanjski upravni postupak, KLASA UP/II-423-01/15-01/298, UR. BR: 513-04/15-2 od 17. travnja 2015. godine
- presudom Upravnog suda u Zagrebu posl. br. Usl-2068/15-13 od 9. lipnja 2016 po upravnoj tužbi Obrtnik Ivica Zmiša, vl. obrta za autoprijevoz i trgovinu, Moravče, poništeno je rješenje Ministarstva financija, Republike Hrvatske, Samostalnog sektora za drugostupanjski upravni postupak, KLASA UP/II-423-01/15-01/302, UR. BR: 513-04/15-2 od 17. travnja 2015. godine
- presudom Upravnog suda u Zagrebu posl. br. Usl-2014/15-20 od 9. lipnja 2016 po upravnoj tužbi Obrtnik Marija Frljak, vl. obrta Autoprijevoz Frljak, Donja Zelina  poništeno je rješenje Ministarstva financija, Republike Hrvatske, Samostalnog sektora za drugostupanjski upravni postupak, KLASA UP/II-423-01/15-01/294, UR. BR: 513-04/15-2 od 17. travnja 2015. godine
- presudom Upravnog suda u Zagrebu posl. br. Usl-2053/15-18 od 9. lipnja 2016 po upravnoj tužbi KAMENOLOM GORJAK d.o.o., Gornje Jelenje, poništeno je rješenje Ministarstva financija, Republike Hrvatske, Samostalnog sektora za drugostupanjski upravni postupak, KLASA UP/II-423-01/15-01/316, UR. BR: 513-04/15-2 od 27. travnja 2015. godine

Kako je prekid postupka u ovoj pravnoj stvari određen do okončanja upravnih sporova povodom upravnih tužbi navedenih pet vjerovnika predstečajne nagodbe, to je stoga odlučeno kao u izreci ovog rješenja pod točkom I. temeljem odredbe čl. čl. 215 ZPP-a.
Nadalje je uvidom na web stranice FINE za navedenog dužnika  te u rješenja Ministarstva financija RH, Samostalnog sektora za drugostupanjski upravni postupak utvrđeno da je to drugostupanjsko tijelo u upravnom postupku postupajući po primjedbama Upravnog suda u Zagrebu u ponovnom odlučivanju o žalbama gore navedenih vjerovnika predstečajne nagodbe, sada donijelo drugačije odluke- poništilo prvostupanjsko rješenje Nagodbenog vijeća doneseno po čl. 60. ZFPSN-a, konkretno:
- Rješenjem Ministarstva financija RH, Samostalnog sektora za drugostupanjski upravni postupak, povodom žalbe vjerovnika MOBILITI d.o.o. i to rješenje KLASA: UP/II-423-01/15-01/301, Ur.br. 513-04/16-10 od 1. srpnja 2016. poništeno je  rješenje Financijske agencije, Regionalnog centra Zagreb, Nagodbenog vijeća ZG17, KLASA: UP-I/110/07/14-01/7216, Ur.br. 04-06-15-7216-675 od 25. ožujka 2015. i rješenje istog vijeća KLASA: UP-I/110/07/14-01/7216, Ur.br. 04-06-15-7216-677 od 25. ožujka 2015.

- Rješenjem Ministarstva financija RH, Samostalnog sektora za drugostupanjski upravni postupak, povodom žalbe vjerovnika GRAMIKO d.o.o., Sesvete, i to rješenje KLASA: UP/II-423-01/15-01/298, Ur.br. 513-04/16-10 od 1. srpnja 2016. poništeno je  rješenje Financijske agencije, Regionalnog centra Zagreb, Nagodbenog vijeća ZG17, KLASA: UP-I/110/07/14-01/7216, Ur.br. 04-06-15-7216-675 od 25. ožujka 2015. i rješenje istog vijeća KLASA: UP-I/110/07/14-01/7216, Ur.br. 04-06-15-7216-677 od 25. ožujka 2015.

- Rješenjem Ministarstva financija RH, Samostalnog sektora za drugostupanjski upravni postupak, povodom žalbe vjerovnika Obrtnik Ivica Zmiša, vl. obrta za autoprijevoz i trgovinu, Moravče, i to rješenje KLASA: UP/II-423-01/15-01/302, Ur.br. 513-04/16-10 od 30. lipnja 2016. poništeno je  rješenje Financijske agencije, Regionalnog centra Zagreb, Nagodbenog vijeća ZG17, KLASA: UP-I/110/07/14-01/7216, Ur.br. 04-06-15-7216-675 od 25. ožujka 2015. i rješenje istog vijeća KLASA: UP-I/110/07/14-01/7216, Ur.br. 04-06-15-7216-677 od 25. ožujka 2015.

- Rješenjem Ministarstva financija RH, Samostalnog sektora za drugostupanjski upravni postupak, povodom žalbe vjerovnika Obrtnik Marija Frljak, vl. obrta Autoprijevoz Frljak, Donja Zelina  i to rješenje KLASA: UP/II-423-01/15-01/294, Ur.br. 513-04/16-10 od 1. srpnja 2016. poništeno je  rješenje Financijske agencije, Regionalnog centra Zagreb, Nagodbenog vijeća ZG17, KLASA: UP-I/110/07/14-01/7216, Ur.br. 04-06-15-7216-675 od 25. ožujka 2015. i rješenje istog vijeća KLASA: UP-I/110/07/14-01/7216, Ur.br. 04-06-15-7216-677 od 25. ožujka 2015.

- Rješenjem Ministarstva financija RH, Samostalnog sektora za drugostupanjski upravni postupak, povodom žalbe vjerovnika KAMENOLOM GORJAK d.o.o., Gornje Jelenje i to rješenje KLASA: UP/II-423-01/15-01/316, Ur.br. 513-04/16-15 od 30. lipnja 2016. poništeno je  rješenje Financijske agencije, Regionalnog centra Zagreb, Nagodbenog vijeća ZG17, KLASA: UP-I/110/07/14-01/7216, Ur.br. 04-06-15-7216-677 od 25. ožujka 2015. 

Temeljem gore navedenog proizlazi da u ovom predmetu više ne postoji izvršno rješenje iz čl. 60. st. 13. ZFPSN-a.
Odredba čl. 66. st.1. ZFPSN-a propisuje da je dužnik dužan u roku od 15 dana od izvršnosti rješenja iz čl. 60. st.13 ZFPSN-a podnijeti Trgovačkom sudu, nadležno prema sjedištu dužnika, prijedlog za sklapanje predstečajne nagodbe, jer će u protivnom Nagodbeno vijeće rješenjem obustaviti postupak, temeljem odredbe čl. 66. st.2. ZFPSN-a. Odredba čl. 66. st.3. ZFPSN-a jasno propisuje da konačni prijedlog predstečajne nagodbe mora odgovarati sadržaju plana financijskog i operativnog restrukturiranja prihvaćenog pred Nagodbenim vijećem i nacrtu predstečajne nagodbe iz čl. 46.a ZFPSN-a.
Kako dakle dužnik ne raspolaže izvršnim rješenjem Nagodbenog vijeća kojim mora biti utvrđeno da su za plan financijskog restrukturiranja glasovali vjerovnici čije tražbine čine potrebnu većinu iz čl. 63. ZFPSN-a te da je postupak proveden u skladu s odredbama ZFPSN-a, to proizlazi da  ne postoje uvjeti iz čl. 66. st.5 ZFPSN-a, za sazivanjem ročišta radi sklapanja predstečajne nagodbe, odnosno da ne postoje uvjeti za postupanjem po dužnikovom prijedlogu, to je pozivom na gore navedene odredbe ZFPSN-a odlučeno kao u izreci rješenja pod točkom II.
Tek nakon što dužnik od Nagodbenog vijeća kod FINE ishodi izvršno rješenje iz čl. 60. st. 13 ZFPSN-a, može podnijeti novi prijedlog ovome sudu za sklapanje predstečajne nagodbe između istog i njegovih vjerovnika.
	
U  Zagrebu, 13. veljače 2017.
									SUDAC:
					  	 		  	Nevenka Siladi Rstić,v.r.
 


Uputa o pravnom lijeku:
Protiv ovog rješenja dopuštena je žalba u roku od 8 dana a koja se podnosi ovome sudu u dovoljnom broju primjeraka za sud i stranke, a o istoj odlučuje Visoki trgovački sud  Republike Hrvatske.             

Za točnost otpravka – ovlašteni službenik
                  Monika Grbac 

DNa:
1) FINA - Zagreb
2) Dužniku izravno
3) e-Oglasna ploča

